|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 14.oktobrī** | **Nr. GND/2024/\_\_\_** |
|  | **(protokols Nr.;.p)** |

**Par telpu nodošanu bezatlīdzības lietošanā biedrībai “Tirzas pagasta attīstības biedrība”**

Gulbenes novada pašvaldības dome 2019.gada 30.maijā pieņēma lēmumu “Par nekustamā īpašuma nodošanu bezatlīdzības lietošanā” (protokols Nr.8, 52.§ 1.punkts) (turpmāk – Lēmums), ar kuru nolēma biedrībai “Tirzas pagasta attīstības biedrība”, reģistrācijas numurs 50008078321, juridiskā adrese: “Biedrības nams”, Tirza, Tirzas pagasts, Gulbenes novads, LV– 4424 (turpmāk – Biedrība), nodot bezatlīdzības lietošanā nekustamā īpašuma Gulbenes novada Tirzas pagastā ar nosaukumu “Tirzas pamatskola”, kadastra numurs 5094 003 0106, sastāvā ietilpstošās ēkas ar adresi: “Ziedukalns”, Tirza, Tirzas pagasts, Gulbenes novads, LV – 4424, kadastra apzīmējums 5094 003 0107 001, daļu, 73,7 m2 platībā, slēpju un slēpošanas muzeja ekspozīcijas paplašināšanai, līdz 2024.gada 31.maijam. Pamatojoties uz pieņemto Lēmumu, 2019.gada 10.jūnijā tika noslēgts līgums Nr.GND/9.17/19/586 par nedzīvojamo telpu nodošanu bezatlīdzības lietošanā (turpmāk – Līgums), nosakot Līguma darbības termiņu 2024.gada 31.maijs.

Gulbenes novada pašvaldībā 2024.gada 7.oktobrī saņemts un dokumentu vadības sistēmā ar reģistrācijas numuru GND/5.13.1/24/1956-T reģistrēts Biedrības 2024.gada 7.oktobra iesniegums, kurā norādīts, ka saistībā ar nepieciešamību uzlabot nekustamā īpašuma Gulbenes novada Tirzas pagastā ar nosaukumu “Tirzas pamatskola”, kadastra numurs 5094 003 0106, sastāvā ietilpstošās ēkas ar adresi: “Ziedukalns”, Tirza, Tirzas pagasts, Gulbenes novads, LV – 4424, kadastra apzīmējums 5094 003 0107 001 (turpmāk – ēka), ārējo izskatu un veikt iekštelpu pielāgošanu, Gulbenes novada pašvaldības dome atļāvusi veikt ēkā celtniecības darbus. Biedrība par pašas piesaistītajiem līdzekļiem veikusi ēkas būvprojekta izstrādi un celtniecības darbus. Biedrība plāno piedalīties LEADER programmas projektu konkursā “Gulbenes novada kopienu stiprināšana un sabiedrisko aktivitāšu dažādošana”, lai piesaistītu līdzekļus Slēpju muzeja interjera izbūvei (ekspozīcijas paplašināšanai). Viens no konkursa noteikumiem ir spēkā esošs līgums par telpu nomu vai bezatlīdzības lietošanu vismaz uz 7 gadiem. Ņemot vērā minēto, Biedrība lūdz pagarināt Līgumu uz 10 gadiem Slēpju muzeja ekspozīcijas paplašināšanai.

Gulbenes novada pašvaldība, pārbaudot datus Sabiedriskā labuma organizāciju reģistrā, konstatē, ka Biedrībai ir spēkā esošs sabiedriskā labuma organizācijas statuss.

Pašvaldību likuma 73.panta ceturtā daļa nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Publiskas personas finanšu līdzekļu un mantas izšķērdēšanas novēršanas likuma 5.panta pirmā daļa nosaka, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā, savukārt šī panta otrās daļas 4.1 punkts nosaka, ka šī panta pirmās daļas noteikumi neattiecas uz gadījumiem, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam. Publiskas personas finanšu līdzekļu un mantas izšķērdēšanas novēršanas likuma 5.panta trešā prim daļa nosaka, ka tiesību subjekts, kuram nodota manta bezatlīdzības lietošanā, nodrošina attiecīgās mantas uzturēšanu, arī sedz ar to saistītos izdevumus. Publiskas personas finanšu līdzekļu un mantas izšķērdēšanas novēršanas likuma 5.panta piektā daļa nosaka, ka lēmumu par publiskas personas mantas nodošanu bezatlīdzības lietošanā sabiedriskā labuma organizācijai vai sociālajam uzņēmumam pieņem attiecīgi Ministru kabinets vai atvasinātas publiskas personas orgāns. Publiskas personas mantu bezatlīdzības lietošanā sabiedriskā labuma organizācijai vai sociālajam uzņēmumam nodod uz laiku, kamēr tiem ir spēkā attiecīgais statuss, bet ne ilgāku par 10 gadiem. Publiskas personas mantu bezatlīdzības lietošanā sabiedriskā labuma organizācijai vai sociālajam uzņēmumam var nodot atkārtoti.

Ņemot vērā minēto un pamatojoties uz Pašvaldību likuma 73.panta ceturto daļu, Publiskas personas finanšu līdzekļu un mantas izšķērdēšanas novēršanas likuma 5.panta pirmo daļu, otrās daļās 4.1 punktu, trešo prim daļu un piekto daļu, atklāti balsojot: PAR –\_\_; PRET – \_\_; ATTURAS – \_\_, Gulbenes novada pašvaldības dome NOLEMJ:

1. NODOT biedrībai “Tirzas pagasta attīstības biedrība”, reģistrācijas numurs 50008078321, juridiskā adrese: “Biedrības nams”, Tirza, Tirzas pagasts, Gulbenes novads, LV–4424, bezatlīdzības lietošanā nekustamā īpašuma Gulbenes novada Tirzas pagastā ar nosaukumu “Tirzas pamatskola”, kadastra numurs 5094 003 0106, sastāvā ietilpstošās ēkas ar adresi: “Ziedukalns”, Tirza, Tirzas pagasts, Gulbenes novads, LV – 4424, kadastra apzīmējums 5094 003 0107 001, daļu, 73,7 m2 platībā (sk. pielikumu), Slēpju muzeja ekspozīcijas paplašināšanai uz 10 gadiem no līguma par telpu nodošanu bezatlīdzības lietošanā noslēgšanas dienas.
2. NOTEIKT, ka biedrība “Tirzas pagasta attīstības biedrība”, reģistrācijas numurs 50008078321, juridiskā adrese: “Biedrības nams”, Tirza, Tirzas pagasts, Gulbenes novads, LV–4424, nodrošina bezatlīdzības lietošanā nodotās ēkas daļas uzturēšanu, kā arī sedz ar to saistītos izdevumus.
3. UZDOT Gulbenes novada Centrālās pārvaldes Juridiskajai un personālvadības nodaļai sagatavot līgumu par telpu nodošanu bezatlīdzības lietošanā biedrībai “Tirzas pagasta attīstības biedrība”, reģistrācijas numurs 50008078321, juridiskā adrese: “Biedrības nams”, Tirza, Tirzas pagasts, Gulbenes novads, LV–4424, saskaņā ar šī lēmuma 1.punktu.
4. NOTEIKT, ka biedrība “Tirzas pagasta attīstības biedrība”, reģistrācijas numurs 50008078321, juridiskā adrese: “Biedrības nams”, Tirza, Tirzas pagasts, Gulbenes novads, LV–4424, iepriekšminēto ēkas daļu 73,7 m2 platībā nodod atpakaļ pirms noteiktā lietošanas termiņa beigām, ja biedrība “Tirzas pagasta attīstības biedrība” zaudē sabiedriskā labuma organizācijas statusu.
5. Lēmuma izrakstu nosūtīt: biedrībai “Tirzas pagasta attīstības biedrība”, reģistrācijas numurs 50008078321, juridiskā adrese: “Biedrības nams”, Tirza, Tirzas pagasts, Gulbenes novads, LV–4424.

Gulbenes novada pašvaldības domes

priekšsēdētāja vietniece Guna Švika

Pielikums

Gulbenes novada pašvaldības domes lēmumam Nr. GND/2024/\_\_\_

